Adoptia conform noilor reglementari interne ale Romaniei - Ioana-Raluca Toncean-Luieran
Protectia copilului, in general, si protectia lui alternativa prin adoptie, in special, s-au aflat, in ultimii ani, in preocuparea legiuitorului, dar si a diverselor autoritati si institutii publice, inclusiv a doctrinarilor din domeniu. Astfel, monografia Adoptia conform noilor reglementari interne ale Romaniei este o analiza aprofundata a reglementarilor din domeniu, atat pentru interpretarea si aplicarea lor corecta, cat si pentru identificarea eventualelor inadvertente sau lacune legislative si fundamentarea unor propuneri pertinente de lege ferenda in vederea eliminarii acestora. In cuprinsul celor sapte capitole ale lucrarii sunt analizate aspecte importante ale institutiei juridice a adoptiei, si anume: adoptia in vechiul drept roman; evolutia in timp a reglementarilor interne ale Romaniei in domeniul adoptiei; principiile adoptiei; conditiile de fond ale adoptiei interne; procedura adoptiei interne; procedura adoptiei internationale; incetarea adoptiei. In cadrul lucrarii sunt prezentate interesante aspecte de drept comparat (din legislatia franceza, engleza si germana), fiind evidentiate unele aspecte comune, dar si deosebiri importante in raport cu solutiile normative ale legiuitorului roman. Aparatul critic este impresionant, fiind de natura sa contribuie la consistenta stiintifica a lucrarii. Documentarea si analizarea in detaliu a demersurilor normative, doctrinare si jurisprudentiale din domeniul adoptiei contribuie la intelegerea acestei institutii juridice complexe.